[{"text_idx": "#000001", "text": "(Kolmas ja viimane osa sellest sarjast anti mulle ja\u0308rgmisel o\u0308o\u0308sel. Justkui oleks eelmiste su\u0308ndmuste u\u0308le asetatud eesriie ko\u0303rvale to\u0303mmatud, nii oli minu ees ja\u0308lle ko\u0303ige kohutavam so\u0303jategevus. Uni ja\u0308tkus sealt, kus see oli pooleli ja\u0308a\u0308nud.)"}, {"text_idx": "#000002", "text": "Nu\u0308u\u0308d na\u0308is olevat juba \u201erahvas rahva vastu ja kuningriik kuningriigi vastu\u201d. Kogu maailm oli u\u0308ks verine vo\u0303itlusva\u0308li. Ko\u0303ik paistis ha\u0308vivat \u2013 kogu elu lo\u0303pp na\u0308is olevat saabunud. Pa\u0308a\u0308ste lootust ei paistnud. Inimesed kisendasid ja palusid armu. Paganad kummardasid oma jumalaid, papid lugesid oma palveid. Maailmas oli suur ha\u0308da. Ko\u0303ikjal otsiti Jumalat, nuteti ja tunnistati patte. Surm tegi oma o\u0303udset to\u0308o\u0308d."}, {"text_idx": "#000005", "text": "2) suured pa\u0308a\u0308stmata, ristiusku tunnistavad hulgad;"}, {"text_idx": "#000007", "text": "Selline jagunemine na\u0308is toimuvat u\u0308le maailma. Pu\u0308hade hulk erines teistest nende rahust sa\u0308ravate na\u0308gude poolest."}, {"text_idx": "#000009", "text": "Hu\u0308u\u0308djaiks olid, nagu ma ma\u0308rkasin, \u201enimekristlaste\u201d hulgad. Mo\u0303ned neist va\u0308itsid, et nad na\u0308evad, kuidas osa inimesi muutub valgeteks olenditeks, kes to\u0303usevad maalt u\u0308les. Ta\u0308ispaganad u\u0308tlesid, et nad na\u0308evad paljusid kadumas, aga nad ei na\u0308e valgeks muutumist ega u\u0308leskerkimist."}, {"text_idx": "#000011", "text": "Kui vaatasin u\u0308les taevasse, na\u0308gin kuidas o\u0303huruum ta\u0308itus sellest imelisest hulgast. Neid oli nii palju, et hu\u0308u\u0308dsin suure ha\u0308a\u0308lega:"}, {"text_idx": "#000012", "text": "\u201cKuidas on see vo\u0303imalik? Kuidas on neid nii ma\u0308a\u0308ratu suur hulk!\u201d"}, {"text_idx": "#000014", "text": "To\u0303epoolest! Kui vaatasin alla, na\u0308gin maapinda mullitavat ja lo\u0303hkevat nagu o\u0303hupall ning siit ja sealt to\u0303usis hiilgavaid olendeid u\u0308lespoole. Neid to\u0303usis ko\u0303ikjalt, ka sealt, kus ei olnud surnuaedu. Neid to\u0303usis ko\u0303rbetest, metsadest, ma\u0308gedelt, isegi majade alt, la\u0308bi ta\u0308navasillutise, la\u0308bi kivimu\u0308u\u0308ride, soodest, meredest ja veeallikatest. Ko\u0303ikjalt to\u0303usid u\u0308les aastatuhandete jooksul Kristuses surnud ja Tema nime pa\u0308rast tapetud pu\u0308hade hulgad. Nad ko\u0303ik muutusid silmapilguga, kuid mitte silmapilgu jooksul, vaid ja\u0308tkuva sarjana igast maa a\u0308a\u0308rest, kerkides u\u0308les nagu valged tuviparved, kes kogunesid taevalaotuse sinas, mida katvad so\u0303jaha\u0308vituse pilved taandusid, avades neile hiilgavaile valgusolendeile kirkuse tee."}, {"text_idx": "#000017", "text": "Kui pu\u0308hade hulk oli to\u0303usnud u\u0308lespoole maa atmosfa\u0308a\u0308rist, na\u0308is nagu oleks kohutav ha\u0308vitus maa peal peatunud. Pommilennukid kadusid ja vo\u0303itluse mu\u0308ra vaikis. Kuid siis ko\u0303las sealt kaeblev ha\u0308a\u0308l:"}, {"text_idx": "#000019", "text": "Inimesed langesid silmili ja hu\u0308u\u0308dsid: \u201cOh, Issand, ole meile armuline, ole meile armuline!\u201d"}, {"text_idx": "#000020", "text": "Na\u0308is nagu oleks puhkenud ko\u0303igi aegade suurim a\u0308rkamine maa peal, aga ometi ei na\u0308inud ma, et keegi oleks sealt enam liitunud u\u0308ha u\u0308lespoole to\u0303usvate hulkadega."}, {"text_idx": "#000022", "text": "\u201eRahu! Rahu! Nu\u0308u\u0308d on saabunud rahu, ei enam iialgi so\u0303da, sest so\u0303da on igaveseks lo\u0303ppenud!\u201d"}, {"text_idx": "#000023", "text": "Jumala kogudus oli vo\u0303etud u\u0308les."}, {"text_idx": "#000024", "text": "Maailm oli saanud oma rahukuninga, antikristuse. See ennast rahvaste \u201ejumalaks\u201d u\u0308lendav \u201eu\u0308lekohtune\u201d, hingevaenlane, saatan astub esile, lo\u0303petab so\u0303ja ja lubab igavest rahu. A\u0308rapiinatud rahvaste riismed on selleks valmis \u2013 nad peavad kummardama ja teenima teda, kes \u201elendava mao\u201d, \u201emetsalise\u201d ja \u201evaleprohveti\u201d kolmainsuses alistab ko\u0303ik oma jalge alla, kuni to\u0303eline Rahuvu\u0308rst, kuningate Kuningas ja Issandate Issand tuleb pilvedes ja ko\u0303igi silmad saavad teda na\u0308ha, ka need, kes tema on la\u0308bi torganud ning ko\u0303ik maa suguharud ja sugukonnad halisevad tema tulemise pa\u0308rast. To\u0303esti, aamen."}, {"text_idx": "#000025", "text": "Aga na\u0308gemus ja\u0308tkus. Kui maakera, mis va\u0308hehaaval kaugenedes muutus va\u0308ikeseks kui no\u0308o\u0308pno\u0303ela pea ning kadus lo\u0303puks na\u0308htavalt, siis ilmus meie ette kirjeldamatult ilus \u201eplaneet\u201d. Sinna paradiislikule taevakehale ja\u0308i peatuma u\u0308lesto\u0303mmatud pu\u0308hade hulk. See ko\u0303ik oli nii ilus, rahulik ja pu\u0308ha nagu kaunis unena\u0308gu meile, maa vaevadest ja kannatustest saabunuile. \u201eAga Piiblis ei ra\u0308a\u0308gita ju midagi sellisest pu\u0308hade kogunemispaigast,\u201d u\u0308tlesin ha\u0308mmastunult minu la\u0308hedal olijaile."}, {"text_idx": "#000027", "text": "Vaadates seda lugematut pu\u0308hade hulka, ma\u0308rkasin maa peal tuntud isikuid, omakseid ja so\u0303pru. Kui elav ja puhas u\u0308hendus oli meil ko\u0303igil seal omavahel! Jah, seal oli palju so\u0303pru, kellega samal teel ka\u0308imist ma maa peal isegi ei teadnud. Aga seal puudusid ka mitmed, keda olin harjunud pu\u0308hade hulgas na\u0308gema."}, {"text_idx": "#000028", "text": "Seal oli ustavate ohverdajate ja eestpalvetajate ro\u0303o\u0303mustav hulk. Seal oli u\u0308llatusest ehmunud so\u0303nateenijaid, sest nende hulka liitus varem lootusetuna tunduvaid na\u0308gu\u00adsid. Seal oli misjoniva\u0308ljadelt kogutud vilja ja misjona\u0308ride ro\u0303o\u0303mustav armee. Oh millised taevalikud, igavesti u\u0308hendavad sidemed! Milline ro\u0303o\u0303mus hetk! Milline ootuste ime!"}, {"text_idx": "#000030", "text": "Peigmees tuli! Issand Jeesus Kristus laskus oma taevalike inglihulkadega oma pruudile vastu. Tema kirkusest pimestatuna a\u0308rkasin ma u\u0308les."}]